|  |
| --- |
| **Budapest Főváros VII. kerület Erzsébetváros Önkormányzata**  **Rozsnoki Erzsébet Vagyongazdálkodási Iroda – mb. irodavezető** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság** **2018. március 26-ai rendkívüli ülésére**

|  |  |
| --- | --- |
| **Tárgy:** | 2018. évi növényesítési pályázat kiírása lakóközösségek és önkormányzati intézmények részére |

**Készítette:**

Hammerman Judit

EU jogi és pályázati referens

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Rozsnoki Erzsébet Vagyongazdálkodási Iroda – mb. irodavezető** |

**Tisztelt Bizottság!**

Budapest Főváros VII. kerület Erzsébetváros Önkormányzat Képviselő-testületének Városüzemeltetési Bizottsága a 28/2013. (V.31.) önkormányzati rendeletben foglalt felhatalmazás alapján a 2018. évi költségvetésben biztosított 8.000.000 forintos támogatási keret erejéig növényesítési pályázatot írhat ki lakóközösségek és önkormányzati intézmények részére.

A pályázati kiírást és mellékleteit megküldtük Miniszterelnökség Támogatásokat Vizsgáló Iroda (továbbiakban TVI) részére.

A fentiek alapján mellékelten előterjesztem a 2018. évi növényesítési támogatásra vonatkozó pályázati kiírást és mellékleteit a tavalyi kiírást figyelembe véve az alábbi változtatásokkal kiegészítve:

* A Pályázati Felhívásnak a „Pályázat benyújtása, elbírálása” része kiegészül azzal, hogy nem csak papír alapon, hanem **elektronikusan (scannelve) is** be kell nyújtani a pályázatot.
* A Pályázati Felhívásnak a „Pályázat benyújtása, elbírálása” része kiegészül azzal, hogy: A pályázatok **borítékbontását a Polgármesteri Hivatal végzi**. A bontási jegyzőkönyvben rögzíteni kell az érvényes és érvénytelen pályázatokat, valamint azon pályázatokat, melyek hiánypótlással érvényessé tehetők, valamint, hogy: **Hiánypótlást** a **pályázat benyújtásának megfelelően (mailben és személyesen vagy postai úton ajánlott küldeményként is) kell benyújtani**. A hiánypótlásra kérjük ráírni: **„2018. évi növényesítési pályázat hiánypótlás”**. Postai feladás esetén, a borítékon szereplő postai bélyegzőn lévő időpont számít a benyújtás időpontjának.
* A Pályázati Felhívásnak a „Pályázat lebonyolításának módja” része pontosítva lett, miszerint a korábbi éveket figyelembe véve a Városüzemeltetési Bizottság helyett a **Vagyongazdálkodási Iroda** értesít minden pályázót a pályázatról hozott döntéséről, valamint gondoskodik a döntés közzétételéről a Polgármesteri Hivatal hirdetőtábláján.
* A Tájékoztató (1. számú melléklet) „Pályázat kiírása, elbírálása” rész 2.3 pontja aszerint változott, hogy a Városüzemeltetési Bizottság helyett a **Vagyongazdálkodási Iroda** tájékoztatja írásban a résztvevőket a pályázat elbírálásáról, és hozza nyilvánosságra a Városüzemeltetési Bizottság döntését a helyben szokásos módon.
  + A Tájékoztató (1. számú melléklet) 4.1 pontja kiegészült azzal a konkrét megfogalmazással, hogy: **A Pályázati Adatlap és mellékletei is hiánypótolhatók.**
  + A Tájékoztató (1. számú melléklet) 4.2 pontja kiegészült azzal, hogy **elektronikusan** is benyújtandó a pályázat.
* A Tájékoztató (1. számú melléklet) „A pályázat általános feltételei” részének 4.2 pontjában a közös képviselő megválasztásáról szóló határozat eredeti példánya vagy annak közjegyző által hitelesített másolatának benyújtása helyett javasolandó a **közös képviselő megválasztásáról szóló** **határozat (közjegyzői hitelesítés nélküli) másolati példánya**.
  + A Tájékoztató (1. számú melléklet) 8.12 pontjában javasolt korrigálni, hogy a támogatások átutalását megelőzően a Polgármesteri Hivatal Vagyongazdálkodási Irodájának munkatársa nem szúrópróbaszerűen ellenőrzi, hanem szúrópróbaszerűen **ellenőrizheti** a pályázatban leírt munkák elvégzését, mivel a támogatás elszámolásánál a készre jelentés alátámasztja a teljesítés igazolását.

A Tájékoztatóban (1. számú melléklet) a 9. Nyilvánosság rész kiegészül azzal, hogy fotódokumentációt kérünk a támogatásban részesült pályázótól a vonatkozó helyszínen, látható helyen kötelezően feltüntetett: „a pályázatban megjelölt tevékenységet a **Budapest Főváros VII. kerület Erzsébetváros Önkormányzata** támogatja és „2018. évi növényesítési pályázat” támogatás keretében valósult meg” kiírásról, melyet elszámoláskor a nyertes pályázónak hitelesített másolatban fotódokumentációval kell igazolnia.

* A Tájékoztatóban (1. számú melléklet) **kikerül a 11. pont „Eltérés a pályázat tartalmától”**, mivel az arra vonatkozó határozat csak a 2016. évi kiírásra vonatkozik.
* A 2. számú melléklet Pályázati Adatlap I. része kiegészült a Pályázó **adószám**ával.
* A 3. számú melléklet **Felhatalmazó levél** megnevezés kiegészül a **MINTA** megnevezéssel, mivel nem egységes, bankonként változik a formanyomtatvány.
* A Támogatási szerződésben a „Megállapodás tárgya” rész kiegészül a vissza nem térítendő támogatás összegének számszerű kiírása mellett **betűvel is történő kiírásával**.
* A Támogatási szerződésben a „szerződés mellékletei” részből javasolt, hogy **kikerüljön a pályázati felhívás és 1. sz. melléklete, valamint maga a pályázat** a nagy mennyiségű papír alapú nyomtatás elkerülése végett, mivel már a szerződés ellenőrzésének és jóváhagyásának elengedhetetlen eleme a Pályázati kiírás és a benyújtott pályázat teljes anyaga is, mely a támogatás elszámolásához is szükséges.

Kérem a Tisztelt Bizottságot, hogy szíveskedjék elfogadni a határozat javaslatot.

**HATÁROZATI JAVASLAT**

1. Budapest Főváros VII. kerület Önkormányzat Képviselő-testületének Városüzemeltetési Bizottsága úgy dönt, hogy jóváhagyja a jelen határozat mellékleteit képező, lakóközösségek és önkormányzati intézmények részére kiírandó 2018. évi növényesítési pályázati felhívást és mellékletei lényeges feltételeit.

2. A Bizottság felkéri a Vagyongazdálkodási Iroda vezetőjét, hogy amennyiben a Támogatásokat Vizsgáló Iroda (TVI) releváns, a pályázókat lényegesen érintő módosításokat javasol a pályázatban, a javaslat alapján módosított és a TVI által jóváhagyott pályázati felhívást követően gondoskodjék a pályázati kiírás közzétételéről.

**Felelős:** Ujvári-Kövér Mónika bizottsági elnök

**Határidő:** azonnal

**Budapest, 2018. március 14.**

Rozsnoki Erzsébet

Vagyongazdálkodási iroda – mb. irodavezető